b'\n_START_ARTICLE_\nKo\xc5\xa1\xc4\x8deva u\xc4\x8dna pot\n_START_PARAGRAPH_\nKo\xc5\xa1\xc4\x8deva u\xc4\x8dna pot je naravoslovna u\xc4\x8dna pot na Ljubljanskem barju. Nahaja se ob cesti med naseljema Lipe oziroma \xc4\x8crna vas (na severu) in Brest (na jugu) na obse\xc5\xbenih mokrotnih travnikih. To je tudi naravni rezervat I\xc5\xa1ki morost._NEWLINE__NEWLINE_Pot je dolga 1300 m in v obe smeri traja uro in pol._NEWLINE_Ko\xc5\xa1\xc4\x8deva u\xc4\x8dna pot je opremljena z opazovalnico v obliki pti\xc4\x8djega gnezda, kjer lahko obiskovalci spoznavajo bogastvo biotske pestrosti vla\xc5\xbenih ekstenzivnih travnikov. Rezervat ima tudi funkcijo poskusne poovr\xc5\xa1ine, na kateri Dru\xc5\xa1tvo za opazovanje in prou\xc4\x8devanje ptic Slovenije skupaj z kmeti prikazuje pticam prijazne na\xc4\x8dine upravljanja kmetijske povr\xc5\xa1ine._NEWLINE_Ko\xc5\xa1\xc4\x8deva pot se pri\xc4\x8dne ob vstopni tabli pri mostu \xc4\x8dez I\xc5\xa1ko. Po 400 metrih se pride do opazovalnice. V nadaljevanju je u\xc4\x8dna pot ozna\xc4\x8dena z osmimi to\xc4\x8dkami.'